Vyhodnotenie medzirezortného pripomienkového konania

Návrh zákona, ktorým sa mení a dopĺňa zákon č. 222/2004 Z. z. o dani z pridanej hodnoty v znení neskorších predpisov a ktorým sa menia a dopĺňajú niektoré zákony 

Spôsob pripomienkového konania	 	
Počet vznesených pripomienok, z toho zásadných	55  / 10 	
Počet vyhodnotených pripomienok	55 	
		
Počet akceptovaných pripomienok, z toho zásadných	19  / 0 	
Počet čiastočne akceptovaných pripomienok, z toho zásadných	2  / 0 	
Počet neakceptovaných pripomienok, z toho zásadných	34  / 10 	
		
Rozporové konanie (s kým, kedy, s akým výsledkom)		
Počet odstránených pripomienok		
Počet neodstránených pripomienok		

Sumarizácia vznesených pripomienok podľa subjektov
Č.	Subjekt	Pripomienky do termínu	Pripomienky po termíne	Nemali pripomienky	Vôbec nezaslali	
1 .	Úrad pre verejné obstarávanie 	 	 	x 	 	
2 .	Úrad priemyselného vlastníctva Slovenskej republiky 	 	 	x 	 	
3 .	Generálna prokuratúra Slovenskej republiky 	3 (3o,0z) 	 	 	 	
4 .	Konfederácia odborových zväzov Slovenskej republiky 	 	 	x 	 	
5 .	Asociácia zamestnávateľských zväzov a združení Slovenskej republiky 	1 (0o,1z) 	 	 	 	
6 .	Národná banka Slovenska 	1 (1o,0z) 	 	 	 	
7 .	Najvyšší kontrolný úrad Slovenskej republiky 	 	 	x 	 	
8 .	Odbor aproximácie práva sekcie vládnej legislatívy Úradu vlády SR 	2 (2o,0z) 	 	 	 	
9 .	Štatistický úrad Slovenskej republiky 	2 (2o,0z) 	 	 	 	
10 .	Správa štátnych hmotných rezerv Slovenskej republiky 	 	 	 	x 	
11 .	Ministerstvo kultúry Slovenskej republiky 	2 (2o,0z) 	 	 	 	
12 .	Ministerstvo pôdohospodárstva a rozvoja vidieka Slovenskej republiky 	1 (1o,0z) 	 	 	 	
13 .	Protimonopolný úrad Slovenskej republiky 	 	 	x 	 	
14 .	Úrad geodézie, kartografie a katastra Slovenskej republiky 	 	 	x 	 	
15 .	Republiková únia zamestnávateľov 	 	 	 	x 	
16 .	Ministerstvo obrany Slovenskej republiky 	2 (2o,0z) 	 	 	 	
17 .	Úrad jadrového dozoru Slovenskej republiky 	 	 	x 	 	
18 .	Úrad pre normalizáciu, metrológiu a skúšobníctvo Slovenskej republiky 	 	 	x 	 	
19 .	Ministerstvo zahraničných vecí a európskych záležitostí Slovenskej republiky 	 	 	x 	 	
20 .	Ministerstvo hospodárstva Slovenskej republiky 	 	 	x 	 	
21 .	Ministerstvo dopravy, výstavby a regionálneho rozvoja Slovenskej republiky 	 	 	x 	 	
22 .	Úrad vlády Slovenskej republiky 	 	 	 	x 	
23 .	Ministerstvo zdravotníctva Slovenskej republiky 	 	 	x 	 	
24 .	Ministerstvo vnútra Slovenskej republiky 	5 (5o,0z) 	 	 	 	
25 .	Národný bezpečnostný úrad 	 	 	 	x 	
26 .	Ministerstvo práce, sociálnych vecí a rodiny Slovenskej republiky 	1 (1o,0z) 	 	 	 	
27 .	Ministerstvo financií Slovenskej republiky 	 	 	 	x 	
28 .	Odbor zmeny klímy 	 	 	 	x 	
29 .	Ministerstvo životného prostredia Slovenskej republiky  	 	 	x 	 	
30 .	Ministerstvo školstva, vedy, výskumu a športu Slovenskej republiky 	3 (3o,0z) 	 	 	 	
31 .	Najvyšší súd Slovenskej republiky 	 	 	x 	 	
32 .	Ministerstvo spravodlivosti Slovenskej republiky 	 	 	 	x 	
33 .	Slovenská komora daňových poradcov 	28 (22o,6z) 	 	 	 	
34 .	Potravinárska komora Slovenska 	4 (1o,3z) 	 	 	 	
	SPOLU	55 (45o,10z) 	0 (0o,0z) 	14 	7 	

Vyhodnotenie vecných pripomienok je uvedené v tabuľkovej časti.

Vysvetlivky  k použitým skratkám v tabuľke:	
O – obyčajná	A – akceptovaná	
Z – zásadná	N – neakceptovaná	
	ČA – čiastočne akceptovaná	

Subjekt	Pripomienka	Typ	Vyh.	Spôsob vyhodnotenia	
GP SR 	1. K čl. I, bod 1 
Znenie bodu 1 odporúčame upraviť takto: 
„1. V § 4 ods. 3 sa slová „odsekov 1 až 4“ nahrádzajú slovami „odseku 1 alebo odseku 2“.“. 
 	O 	A 	 	
GP SR 	2. K čl. I, bod 4 
Odporúčame vypustiť slovo „tieto“ ako nadbytočné. 	O 	A 	 	
GP SR 	3. K čl. III 
Podľa bodu 30 prílohy č. 5 k Legislatívnym pravidlám vlády Slovenskej republiky odporúčame slová „§ 52 odsek 6 sa“ nahradiť slovami „V § 52 sa odsek 6“. 	O 	A 	 	
AZZZ SR 	§69 ods. 12 písm.a 
Žiadame doplniť § 69, ods. 12 písm. a) Zák. č. 222/2004 Z.z. nasledovne: 
a)dodanie kovového odpadu a kovového šrotu v tuzemsk: kovovým odpadom a kovovým šrotom sa rozumie kovový odpad a kovový šrot z výroby, alebo z mechanického opracovania kovov a kovové predmety a opotrebované odpadové batérie a akumulátory, ďalej už nepoužiteľné vzhľadom na ich zlomenie, rozrezanie opotrebenie, alebo z podobných dôvodov. 
Odôvodnenie 
Jedná sa o spresnenie zákona, vzhľadom na už fungujúcu spôsob uplatnenia tohto článku pre opotrebované odpadové batérie, aby sa zaviedol jednotný spôsob uplatňovania. V tomto obore pracuje väčšina firiem nie úplne spoľahlivých pre odvod DPH a práve zavedením zákona sa znížila možnosť zneužitia DPH. Aj okolité štáty uplatňujú na tento druh odpadu samozdanenie to v ČR v zákone ť.235/2004 v prílohe č.5 je tento druh odpadu pod kódom 854810 Odpad a zbytky galvanických článkov, batérií a elektrických akumulátorov, nepoužiteľné galvanické články, batérie a elektrické akumulátory Tiež rovnaký spôsob uplatňuje MR v zákone o DPH v §142, písm.d) Rovnaký prístup je uvedený v Smernici EÚ č.2006/112/ES, čô.199 ods1 písm.d, príloha č.VI, písm.:(3) "dodanie zvyškov a iných recyklovateľných materiálov, pozostávajúcich zo železných a neželezných kovov, ich zliatin..." 	Z 	N 	Návrh je nad rámec návrhu novely zákona. 	
NBS 	 

1. Poznámku pod čiarou k odkazu 5a navrhujeme upraviť takto: 
„5a) Čl. 219 ods. 1 až 3 Zmluvy o fungovaní Európskej únie v platnom znení (Ú. v. EÚ C 83, 30. 3. 2010). 
Čl. 12 ods. 12.1 Protokolu o Štatúte Európskeho systému centrálnych bánk a Európskej centrálnej banky (Ú. v. EÚ C 83, 30. 3. 2010).“. 
§ 28 ods. 2 zákona Národnej rady Slovenskej republiky č. 566/1992 Zb. o Národnej banke Slovenska v znení neskorších predpisov.“. 

2. V § 68a navrhujeme odsek 9 upraviť takto: 
„(9) Údaje v daňovom priznaní sa uvádzajú v eurách. Ak sa úhrada za dodané služby podľa § 68 ods. 1 písm. a) až c) uskutoční v cudzej mene, použije sa na prepočet tejto úhrady na eurá referenčný výmenný kurz určený a vyhlásený Európskou centrálnou bankou alebo Národnou bankou Slovenska,5a) platný posledný deň kalendárneho štvrťroka alebo nasledujúci deň, ak nebol v posledný deň kalendárneho štvrťroka tento kurz určený a vyhlásený.“. 
Táto pripomienka sa primerane vzťahuje na § 68b ods.12 návrhu. 
Odôvodnenie: 
Poznámku pod čiarou k odkazu 5a, znenie § 68a ods. 9 a znenie § 68b ods. 12 je potrebné spresniť tak, aby zohľadňovalo zmeny a presuny ustanovení v novelizovanej Zmluve o fungovaní Európskej únie v platnom znení (vrátane Lisabonskej zmluvy), týkajúce sa referenčného výmenného kurzu používaného na prepočet cudzej meny na eurá. 

 	O 	A 	 	
OAP SVL ÚV SR 	K návrhu zákona: K § 68b ods. 2 
V § 68b ods. 2 návrhu zákona žiadame nahradiť vnútorný odkaz na „§ 68 ods. 1 písm. a) až c)“ odkazom na „§ 68 ods. 1 písm. b)“, nakoľko predmetné ustanovenie v písmenách a) a c) obsahuje definíciu nezaloženej osoby a definíciu členského štátu identifikácie, pričom zadefinovanie týchto pojmov nemá žiadnu priamu spojitosť s dodávaním samotných služieb. Obdobne žiadame nahradiť tento vnútorný odkaz v celom návrhu zákona (ako príklad uvádzame § 68 ods. 5; § 68 ods. 9; § 68 ods. 10 písm. b) a ďalšie). 	O 	N 	Pripomienka nie je jasná. V § 68 písm. a) až c) sú uvedené 3 druhy služieb, na ktoré sa odkazuje v § 68a a v § 68b. Ustanovenie § 68 písm. a) až c) neobsahuje definíciu nezaloženej osoby ani definíciu členského štátu identifikácie. 	
OAP SVL ÚV SR 	K tabuľkám zhody: K čl. 5 ods. 6 Smernice Rady 2008/8/ES 
Pri transpozícii čl. 5 ods. 6 Smernice Rady 2008/8/ES z 12. februára 2008, ktorou sa mení a dopĺňa smernica 2006/112/ES, pokiaľ ide o miesto poskytovania služieb (Ú. V. EÚ L 44, 20.2.2008) žiadame uviesť v 5. stĺpci tabuliek zhody ako príslušný transponovaný článok § 68a návrhu zákona a v 6. stĺpci ako text znenie § 68a. 	O 	N 	Článok 5 ods. 6 smernice Rady 2008/8/ES mení názov kapitoly 6 hlavy XII. Názov kapitoly 6 je transponovaný do názvu § 68. Ustanovenie § 68a je transpozíciou čl. 5 bodov 9. až 14. uvedenej smernice. 	
ŠÚ SR 	Čl. II 
V úvodnej vete k čl. II odporúčame za slová „zákona č.440/2012 Z.z.“ vložiť čiarku, pred slovami „zákona č.361/2013 Z.z.“ odporúčame vypustiť spojku „a“ a za slová „zákona č.361/2013 Z.z.“ odporúčame vložiť slová „a zákona č. ..../2014 Z.z.“. 	O 	N 	Úvodná veta k čl. II je správna. Zákon o používaní elektronickej registračnej pokladnice nie je v súčasnosti v legislatívnom procese. 	
ŠÚ SR 	Čl. III 
Začiatok uvádzacej vety k §52 odporúčame upraviť „§52 ods.6 sa....“. 	O 	N 	Nie je v súlade s bodom 30 prílohy č. 5 k Legislatívnym pravidlám vlády SR. 	
MK SR 	K čl. I bodu 1 
V čl. I bod 1 návrhu zákona odporúčame slová „až 4“ nahradiť slovami „odsekov 1 až 4“ a slová “alebo odseku 2“ nahradiť slovami „odseku 1 alebo odseku 2“. Ustanovenie § 4 ods. 1 tak bude znieť „Ak právnická osoba alebo fyzická osoba, ktorá podala žiadosť o registráciu pre daň podľa 2...“. 
 	O 	A 	 	
MK SR 	K čl. I bodu 10 
V § 68a, 68b a 68c je potrebné v celom texte slová „§ 68 ods. 1“ nahradiť slovami „§ 68“, pretože nové znenie § 68 neobsahuje odseky. 
 	O 	A 	 	
MPRV SR 	K § 69 ods. 12 písm. f)  
Z § 69 ods. 12 zákona č. 222/2004 Z . z. o dani z pridanej hodnoty v znení neskorších predpisov navrhujeme vypustiť písmeno f). 

Odôvodnenie: Podľa skúseností a podnetov z praxe za prvé dva mesiace tohto roku pri obchodoch s položkami Spoločného colného sadzobníka 10 (obilniny) a 12 (okrem iného aj olejnaté semená a olejnaté plody) obchodníci využívajú možnosti tým, že kompletné dodávky týchto tovarov „rozfakturujú“ na jednotlivé faktúry do 5 000 eur, čím môže opätovne dochádzať k podvodom pri uplatňovaní si dane z pridanej hodnoty. 
Z tohto dôvodu Ministerstvo pôdohospodárstva a rozvoja vidieka Slovenskej republiky navrhuje vypustiť z § 69 ods. 12 zákona č. 222/2004 Z . z. o dani z pridanej hodnoty v znení neskorších predpisov písmeno f), t. j. vypustiť znenie "dodanie tovarov patriacich do kapitol 10 a 12 Spoločného colného sadzobníka, 28da) ktoré nie sú bežne určené v nezmenenom stave na konečnú spotrebu, ak základ dane vo faktúre za dodanie týchto tovarov je 5 000 eur a viac". 
 	O 	N 	Návrh je nad rámec návrhu novely zákona.  	
MO SR 	Čl. I bod 10 
Odporúčame slová „§ 68 ods.1" nahradiť slovami „§ 68" z dôvodu jednotnej právnej úpravy. 	O 	A 	 	
MO SR 	Čl. III 
Odporúčame slovo „odsek" nahradiť slovom „ods." v súlade s prílohou č. 5 k Legislatívnym pravidlám vlády SR, bod 55. 	O 	N 	Znenie úvodnej vety je upravené v súlade s bodom 30 prílohy č. 5 k Legislatívnym pravidlám vlády SR. 	
MV SR 	K bodu 1 
K bodu 1 
Znenie bodu 1 je potrebné upraviť takto: „1. V § 4 ods. 3 sa slová „podľa odsekov 1 až 4“ nahrádzajú slovami „podľa odseku 1 alebo odseku 2“.“. 
 	O 	A 	 	
MV SR 	K bodu 10 
K bodu 10 
V mnohých ustanoveniach sa používa vnútorná citácia § 68, ktorý sa však podľa bodu 9 návrhu už nečlení na odseky, ale len na písmená. Preto je potrebné vykonať úpravy znenia § 68a ods. 2, 3, 6 až 9, 12 a 13, § 68b ods. 2, 5, 8 až 12, 15 a 16, § 68c ods. 1 a 2. 
 	O 	A 	 	
MV SR 	K čl. II 
K čl. II 
V úvodnej vete upraviť znenie, a to zohľadniť navrhovanú novelu (pozri úvodnú vetu čl. III). 
 	O 	N 	Úvodná veta k čl. II je správna. Zákon o používaní elektronickej registračnej pokladnice nie je v súčasnosti v legislatívnom procese. 	
MV SR 	K čl. III 
K čl. III 
Upraviť znenie navrhovanej novelizácie § 52 takto: „V §52 sa odsek 6 dopĺňa písmenom c), ktoré znie:“. 
 	O 	A 	 	
MV SR 	K čl. IV 
K čl. IV 
Zvážiť znenie ustanovenia o účinnosti čl. I, napríklad čl. I bod 13 je prechodným ustanovením pre úpravy účinné od 1. januára 2015, čiže by mal nadobudnúť účinnosť 1. januára 2015, nie 1. októbra 2014. 
 	O 	N 	Účinnosť je vysvetlená v osobitnej časti dôvodovej správy nadväzne na nariadenie Rady (EÚ) č. 967/2012 z 9. októbra 2012, ktorým sa mení a dopĺňa vykonávacie nariadenie (EÚ) č. 282/2011, pokiaľ ide o osobitné úpravy pre neusadené osoby, ktoré poskytujú telekomunikačné služby, služby rozhlasového a televízneho vysielania alebo elektronické služby nezdaniteľným osobám. 	
MPSVR SR 	K čl. I bod 1 
Odporúčame v čl. I bod 1 legislatívno - technicky upraviť, vzhľadom na uvádzanie slov „odsekov“ a „odseku“ v upravovanom § 4 ods. 3. 
Odôvodnenie: Pripomienka legislatívno – technická. 
 	O 	A 	 	
MŠVVaŠ SR 	K bodu 1 
Vzhľadom na súčasné znenie § 4 ods. 3 odporúčame novelizačný bod uviesť nasledovne: „V § 4 ods. 3 sa slová „odsekov 1 až 4“ nahrádzajú slovami “odseku 1 alebo 2“.“. Ide o legislatívno-technickú pripomienku. 	O 	A 	 	
MŠVVaŠ SR 	K bodu 10 
V celom novelizačnom bode odporúčame za slovami „§ 68“ vypustiť slová „ods. 1“ nakoľko v predošlom novelizačnom bode sa zavádza § 68 bez odsekov. Ide o legislatívno-technickú pripomienku. 
 	O 	A 	 	
MŠVVaŠ SR 	K bodu 10 
V poznámke pod čiarou k odkazu 28a je potrebné slová „neskorších predpisov“ nahradiť slovami „zákona č. 311/2011 Z. z.“. V poznámke pod čiarou k odkazu 28e je potrebné vypustiť slová „v znení neskorších predpisov“. Ide o legislatívno-technickú pripomienku. 	O 	A 	 	
SKDP 	K čl. I bod 2 §16 ods. 15  
Navrhujeme znenie § 16 ods. 15 nasledovne: „Ak je miesto dodania telekomunikačných služieb, služieb rozhlasového vysielania a televízneho vysielania a elektronických služieb v tuzemsku, ale k skutočnému využitiu a spotrebe služby dochádza v krajine mimo územia EÚ, tak sa považuje za miesto dodania krajina mimo územia EÚ.“ 
Odôvodnenie: Navrhujeme doplniť znenie §16 ods. 15 na základe článku 59a písm. a) smernice 2006/112/ES a to podľa znenia od 1. januára 2015, aby k zdaneniu došlo v krajine podľa skutočného využitia a spotreby. 
Ďalej navrhujeme, aby §16 ods. 15 podľa novely návrhu zákona č. 222/2004 bol nazvaný odsekom §16 ods. 17. 
Odôvodnenie: Došlo by len k číselnej zmene označenia príslušného ustanovenia. 
 	O 	N 	Navrhované dobrovoľné pravidlo si vyžaduje dôslednú analýzu aj z pohľadu dopadu na ŠR a určenie kritérií na posudzovanie miesta spotreby a využitia týchto služieb. 	
SKDP 	K čl. I nový bod §16 ods. 16  
Navrhujeme znenie § 16 ods. 16 nasledovne: „Ak je miesto dodania telekomunikačných služieb, služieb rozhlasového vysielania a televízneho vysielania a elektronických služieb na území mimo EÚ, ale ku skutočnému využitiu a spotrebe služby dochádza v tuzemsku, tak sa považuje za miesto dodania tuzemsko“. 

Odôvodnenie: Navrhujeme doplniť znenie §16 ods. 16 na základe článku 59a písm. b) smernice podľa znenia od 1. januára 2015, aby k zdaneniu došlo v krajine podľa skutočného využitia a spotreby. 
 	O 	N 	Navrhované dobrovoľné pravidlo si vyžaduje dôslednú analýzu aj z pohľadu dopadu na ŠR a určenie kritérií na posudzovanie miesta spotreby a využitia týchto služieb. 	
SKDP 	K čl. I nový bod §6a ods. 3 
Na konci §6a ods. 3 navrhujeme doplniť nasledovné: „ Daňový úrad je povinný vykonanie zmeny v registrácii oznámiť zdaniteľnej osobe do 30 dní od podania oznámenia o zmene zdaniteľnou osobou.“ 
Odôvodnenie: Túto povinnosť pre daňový úrad navrhujeme stanoviť, lebo máme praktické skúsenosti so skutočnosťou, že daňový úrad nevykonal požadovanú zmenu statusu zahraničnej osoby na osobu registrovanú podľa §4 ani v priebehu 30 dní, čo spôsobovalo problémy pre platiteľa. 
 	O 	N 	Návrh je nad rámec návrhu novely zákona. 	
SKDP 	K čl. I nový bod §49 ods. 9 
Navrhujeme vypustiť v § 49 ods. 9 „okrem odpočítania dane z tovarov a služieb, ktoré použije na dodávky tovarov a služieb, pri ktorých je osobou povinnou platiť daň podľa § 69 ods. 1.“ 

Odôvodnenie: Zo súčasného znenia nie je jednoznačné, ako majú postupovať zahraničné osoby, ktoré v priebehu kalendárneho roka uskutočňujú v tuzemsku dodávky tovarov a služieb, pri ktorých sú osobou povinnou platiť daň podľa § 69 ods. 1 a zároveň dodávky tovarov a služieb, pri ktorých je osobou povinnou platiť daň príjemca napríklad podľa § 69 ods.2 a 3. Zo súčasného znenia sa javí, že takéto zahraničné osoby nemajú právo na odpočet DPH viažucej sa k dodaniam, pri ktorých sa uplatní reverse-charge mechanizmus, ani prostredníctvom daňového priznania a ani prostredníctvom žiadosti o vrátenie dane, keďže nikdy nesplnia zákonnú podmienku v § 55a, ods. 2 písmeno c). Dôsledkom by bolo porušenie základného princípu neutrality DPH. 
Navrhované znenie nie je v súlade so zámerom uvedeným v dôvodovej správe. Navyše vyžaduje administratívne náročné priraďovanie vstupnej DPH z každého jednotlivého nákupu tovaru alebo služby k príslušnému zdaniteľnému plneniu v závislosti od osoby povinnej platiť daň (§ 69 ods. 1 resp. § 69 ods.2 a 3). 
Ako uvádzame vyššie, z navrhovaného znenia nie je jasné, čo je sledovaným obdobím na posúdenie možnosti odpočtu DPH cez daňové priznanie (zahraničná spoločnosť môže v 1. polroku uskutočňovať plnenia podľa § 69 ods 1 a v 2. polroku plnenia podľa § 69 ods.2 a 3, pričom daňové priznania podáva mesačne a žiadosť o vrátenie dane môže podať za 3 mesiaci resp. rok..). Paralelné podávanie daňových priznaní aj žiadosti o vrátenie dane za rovnaké (prekrývajúce sa) obdobie by bolo veľmi neprehľadné, ťažko odkontrolovateľné a zvýšilo by administratívu tiež pre daňové úrady. 
Otázny je postup zahraničnej osoby, ktorá sa musí registrovať v SR podľa § 5 z titulu intra-komunitárneho nadobudnutia tovaru, avšak ak okrem tohto plnenia si len premiestňuje vlastný tovar na Slovensko z iného členského štátu za účelom opracovania a následne tovar premiestňuje do iného členského štátu (t.j. transakcie nie sú predmetom DPH). V zmysle súčasného znenia sa takáto zahraničná osoba musí zaregistrovať, aby zdanila intra-komunitárne nadobudnutie tovaru, avšak vstupnú DPH z prípadných lokálnych nákupov si nemôže odpočítať cez DPH priznanie. 
 	O 	N 	Návrh je nad rámec návrhu novely zákona. 	
SKDP 	K čl. I bod 8 §65 ods. 1 
Odporúčame doplniť, na ktorom konci sa dopĺňajú navrhované slová. Preto navrhujeme, aby v návrhu novely bolo uvedené, že „na konci odseku“.  	O 	N 	Ustanovenie je v súlade s bodom 34 prílohy č. 5 k Legislatívnym pravidlám vlády SR.  	
SKDP 	K čl. I bod 9 §68 
§68 celý odsek – odvolávka je na služby, resp. na ich definíciu, pričom ale definícia týchto služieb je v odsekoch §16 ods. 18 a 19 a v §16 ods. 14 je iba stanovené miesto dodania týchto služieb. Odporúčame overiť správnosť. Na základe nášho porozumenia tento odsek tieto služby nedefinuje, ale iba upravuje miesto ich dodania. Ďalej odporúčame zvážiť rozsah definovania príslušných služieb v slovenskom zákone o DPH, nakoľko podľa nášho názoru sú takto definované služby v Nariadení 1042/2013 a odporúčame odvolať sa v národnom predpise priamo na Nariadenie (ako je pri daňovom priznaní odvolávka na osobitný predpis) alebo prebratie tejto definície do národného predpisu podľa definícií služieb v Nariadení.  	O 	ČA 	Navrhovaný text je v súlade s čl. 358 smernice Rady 2006/112/ES v znení účinnom od 1.1.2015. 	
SKDP 	K čl. I bod 10 § 68a ods. 2 
Pojem národné daňové číslo bolo podľa nášho pochopenia použité v súlade s Guide k preberanej časti smernice. Odporúčame spresniť, čo bude správca dane požadovať pri predkladaní národného daňového čísla.  	O 	N 	Navrhovaný text je transpozíciou čl. 361 ods. 1 písm. d) smernice 2006/112/ES v znení účinnom od 1.1.2015. 	
SKDP 	K čl. I bod 10 §68a ods. 4, 5, §68b ods. 7 
Odporúčame zvážiť použitie pojmu bezodkladne. V zmysle nášho chápania a Guide časť 1a Registrácia špecifické detaily bod 7 by mala plynúť lehota do 10 dňa nasledujúceho mesiaca.  	O 	A 	 	
SKDP 	K čl. I bod 10 § 68a ods. 4, 6  
Odporúčame zvážiť použitie pojmu bezodkladne. V zmysle nášho chápania a Nariadenie 967/2012 článok 57H bod 1. prvá odrážka by mala plynúť lehota nie neskôr ako do 10 dňa nasledujúceho mesiaca. Úprava bezodkladne môže byť tým „prísnejšia“ ako určuje Nariadenie. 	O 	A 	 	
SKDP 	K čl. I bod 10 § 68a ods. 9 
Odporúčame doplniť, že údaje v daňovom priznaní sa uvádzajú v eurách. Podľa nášho chápania sa daň nezaokrúhľuje. 	O 	N 	Toto odporúčanie je v návrhu novely zákona, konkrétne v § 68a ods. 11 a v § 68b ods. 14. 	
SKDP 	K čl. I bod 10 ods. 12 
Odporúčame zvážiť odvolávku na osobitný predpis pri definovaní záznamov - Nariadenie č. 967/2012 článok 63c. 	O 	N 	Článok 63c nariadenia Rady (EÚ) č. 967/2012 je priamo uplatniteľný v plnom rozsahu. 	
SKDP 	K čl. I bod 10 ods. 14 a 15 
Odporúčame doplniť spôsob elektronickej komunikácie so správcom dane. Spôsob overenia podania oprávnenou osobou, možnosť preukázania lehoty doručenia a iné procesné súvisiace úkony.  	O 	N 	Uvedená požiadavka je zabezpečená v rámci jednotných technických parametrov systému EÚ. 	
SKDP 	K čl. I bod 10 – 68a a ods. 2 a 68b ods. 2 
Odporúčame doplniť lehotu v akej dobe daňový úrad oznámi povolenie uplatňovania osobitnej úpravy. Zároveň odporúčame, aby daňový úrad v tejto veci vydával rozhodnutie, aby zdaniteľná osoba bola oprávnená sa odvolať v prípade, ak daňový úrad uplatňovanie osobitnej úpravy nepovolí.  	O 	ČA 	Uplatňovanie osobitnej úpravy umožňuje priamo čl. 57d nariadenia Rady (EÚ) č. 967/2012 a nazávisí od vydania povolenia. 	
SKDP 	K čl. I bod 10 §68a ods. 6 a 68b ods. 8 
Odporúčame, aby v zákone bolo doplnené, že zrušenie povolenia uplatňovania osobitnej úpravy bude vykonané rozhodnutím daňového úradu. V prípade, ak by daňový úrad túto skutočnosť podľa písm. c alebo d zdaniteľnej osobe iba oznamoval, nemôže sa zdaniteľná osoba odvolať voči oznámeniu.  	O 	A 	 	
SKDP 	K čl. I bod 10 §68b ods. 2 
V §68b ods. 2 navrhujeme doplniť za slová „Ak sa zdaniteľná osoba“ nasledovné: „ ktorej členský štát identifikácie podľa §68b ods. 1 písm. b je tuzemsko“. 
Odôvodnenie: 
Uvedenú zmenu navrhujeme z dôvodu objasnenia, ktorá zdaniteľná osoba je povinná oznámiť začatie činnosti daňovému úradu podľa §68b ods. 2. 
 	O 	A 	 	
SKDP 	K čl. I bod 10 §68b ods. 16  
Odporúčame overiť správnosť navrhovaného ustanovenia. Podľa nášho názoru má byť v ustanovení uvedené miesto spotreby tuzemsko a upraviť poslednú časť vety. Podľa nášho chápania predpokladáme, že v poslednej časti vety sa zákonodarca chcel vysporiadať so situáciou, kedy zahraničná osoba nemá nárok na vrátenie dane ale práve na odpočítanie dane prostredníctvom podaného daňového priznania v tuzemsku.  	O 	N 	Navrhované znenie ustanovenia je obsiahnuté v § 49 ods. 10 zákona o DPH. Ide o transpozíciu čl. 369j smernice Rady 2006/112/ES v znení platnom od 1.1.2015. 	
SKDP 	K čl. I bod 10 §68a, § 68b 
Navrhujeme bližšie stanoviť v §68a ods. 6 písm. d), a v §68b ods.8 písm. d) pri porušení akých povinností daňový úrad zruší povolenie uplatňovať osobitnú úpravu. 
Odôvodnenie: 
Uvedenú zmenu navrhujeme z dôvodu zabránenia nejasností pri zrušení povolenia uplatňovať osobitnú úpravu. 
 	O 	N 	Problematiku upravuje nevyčerpávajúcim spôsobom čl. 58b nariadenia Rady (EÚ) č. 967/2012. 	
SKDP 	K čl. I bod 10 § 68b 
V §68b ods. 10 písm. b navrhujeme nasledovné znenie: „b) celkovú hodnotu bez dane služieb podľa §68 ods. 1 písm. a) až c) dodaných v kalendárnom štvrťroku, celkovú výšku dane zodpovedajúcej sadzbe dane, a to v členení podľa členských štátov spotreby, v ktorých vznikla daňová povinnosť, a celkovú výšku dane.“ 
Odôvodnenie: 
Navrhujeme uvádzať v daňovom priznaní podľa §68b ods. 10 aj celkovú výšku dane zodpovedajúcej sadzbe dane z dôvodu, že takéto znenie je v súlade s článkom 369g Smernice č. 2008/8/ES. 
 	O 	A 	 	
SKDP 	K čl. I nový bod § 78 ods. 9 
V §78 odsek 9 navrhujeme stanoviť presnú lehotu do ktorej má daňový úrad začať/vykonať kontrolu špeciálneho daňového priznania za obdobie pred registráciou. 
Odôvodnenie: Uvedenú zmenu navrhujeme z dôvodu, aby bola jednoznačná lehota na vrátenie nadmerného odpočtu ako aj kedy môže platiteľ nadmerný odpočet započítať voči vlastnej daňovej povinnosti. 
 	O 	N 	Návrh je nad rámec návrhu novely zákona. 	
SKDP 	K čl. I nový bod §69 ods. 13 a §78 ods. 3 
Navrhujeme v § 69 ods. 13 doplniť za slovom „v tuzemsku“ nasledovne: " a z nadobudnutia tovaru v tuzemsku z iného členského štátu, ktoré uskutočnili v tomto období" a v § 78 ods. 3 doplniť za slovom odseku 4 "a 9". 
Odôvodnenie: Navrhujeme umožniť právo platiteľovi dane, ktorý si nesplnil povinnosť podať žiadosť o registráciu pre daň alebo podal žiadosť o registráciu pre daň oneskorene, zahrnúť vstupnú a výstupnú daň vzťahujúcu sa na nadobudnutie tovaru z iného členského štátu do mimoriadneho daňového priznania za obdobie pred registráciou. Nepodávanie separátnych daňových priznaní na nadobudnutie tovaru v tuzemsku z iného členského štátu pred registráciou by zároveň znížilo administratívu aj pre daňové úrady. 
 	O 	N 	Návrh je nad rámec návrhu novely zákona. 	
SKDP 	K čl. I bod 13 ods. 2 a 3 
Odporúčame zvážiť pojem „chce“ a namiesto neho použiť slová „splnila podmienky a zvolila si Slovenskú republiku ako štát pre štát identifikácie“.  	O 	N 	Splnenie podmienok bude preverovať správca dane po obdržaní oznámenia zdaniteľnej osoby. 	
SKDP 	K čl. I bod 13 §85kc ods. 2 a 3 
Navrhujeme v § 85kc ods. 2doplniť nasledovné: „Daňový úrad pridelí identifikačné číslo zdaniteľnej osobe do 7 dní odo dňa oznámenia zdaniteľnou osobou začatie činnosti podľa osobitnej úpravy.“ 
Odôvodnenie: 
Uvedenú zmenu navrhujeme z dôvodu objasnenia termínu, v akom zdaniteľné osoby môžu očakávať od daňového úradu pridelenie identifikačného čísla. 

Navrhujeme v § 85kc ods. 3 doplniť za slovom „oznámi“ nasledovné: „do siedmych dní odo dňa oznámenia zdaniteľnou osobou začatie činnosti“. 
Odôvodnenie: 
Uvedenú zmenu navrhujeme z dôvodu objasnenia termínu, v akom zdaniteľné osoby môžu očakávať od daňového úradu oznámenie ohľadne povolenia uplatňovania osobitnej úpravy. 
 	O 	N 	Uplatňovanie osobitnej úpravy umožňuje priamo čl. 57d nariadenia Rady (EÚ) č. 967/2012 a nezávisí od vydania povolenia. 	
SKDP 	K čl. I nový bod - § 25 ods. 3, prvá veta 
Navrhujeme doplniť slovo „najneskôr“ v prvej časti prvej vety pred čiarkou tak, aby táto časť vety znela „...rozdiel medzi pôvodnou daňou a opravenou daňou sa uvedie najneskôr v daňovom priznaní za zdaňovacie obdobie, v ktorom...“. 
Odôvodnenie: Problematika vyúčtovacích faktúr v energetike (aj v iných sieťových odvetviach) je dlhodobo neriešená a v praxi podľa FR SR neustálená. Podávanie kontrolných výkazov ďalej prehlbuje rozpory v prístupe k riešeniu medzi platiteľmi a pohľadom finančnej správy. Jeden z dôvodov uvádzaných finančnou správou je, že splátkový kalendár na paušálne platby podľa § 75 ods. 2 zákona o DPH je faktúrou k opakovaným dodaniam a k takejto faktúre podľa zákona existuje jediná forma opravy - v zmysle § 25 zákona o DPH, pretože ide o zmenu ceny (protihodnoty) a to bez ohľadu na iný spôsob zobrazenia v účtovníctve (t.j. dodávka v starom období a oprava pre DPH v novom období po vystavení opravnej faktúry). Nejde teda o dodanie pre potreby zákona o DPH, a FR SR tam vidí silný element (a argument) pre opravu základu dane a dane. U vyúčtovacích faktúr v sieťových odvetviach by podľa názoru FR SR mali byť v kontrolnom výkaze tab. C všetky opravy - kladné aj záporné, a recipročne na strane dodávateľa sa majú vykázať ako opravné faktúry. 
Na druhej strane, platitelia aj FR SR vnímajú, že zákon o DPH nie je (a ani nemôže byť) v tejto problematike úplne špecifický, možné sú tak rôzne výklady, pričom spôsob vyúčtovania dodávok je v praxi u subjektov dlhodobo nastavený (rôzne u rôznych sieťových subjektov) a má silné väzby na účtovné a ostatné riešenia. Jeho prípadná zmena podľa nových úvah o nastavení pravidiel (t.j. oprava základu dane) by bola problematická z pohľadu nutných zmien v interných systémoch. 
Ako jedna z možností zosúladenia praxe so znením zákona o DPH pri vyúčtovaniach dodávok tovarov je navrhovaná úprava § 25 ods. 3 prvej vety doplnením znenia v dvoch možných formách – (1) plošná úprava v prvej vete ako je uvedené vyššie, alebo (2) účelová úprava pre užšiu skupinu platiteľov (napríklad definovanú ako platiteľov s licenciou pre dodávku a distribúciu určitých druhov tovarov – teplo, elektrina, plyn, chlad, voda, atď.). 
Týmto by sa umožnilo platiteľom, ktorí v súčasnosti vystavujú vyúčtovacie faktúry v režime „nie opravných“ dokladov, aby ich prípadná migrácia v budúcnosti na režim opravných dokladov nespôsobila problém pri časovaní uvedenia transakcií do skoršieho zdaňovacieho obdobia ako je obdobie, v ktorom je tento opravný doklad reálne vystavený. V súčasnosti sú totiž tieto doklady často vystavované ako doklady na dodanie tovaru / služieb do 15 dní po skončení posledného (vyúčtovacieho) obdobia, s uvedením v daňovom priznaní za zdaňovacie obdobie posledného vyúčtovacieho obdobia. Toto by v prípade opravných dokladov nebolo správne z hľadiska časovania uvedenia v DPH priznaní, avšak navrhovaná úprava by umožnila v tejto praxi pokračovať len s nevyhnutnými (a nie extrémne nákladnými) zmenami v systémoch a hlavne v spôsobe účtovania o transakciách, s vplyvom aj na väzby u dane z príjmov. Podobne navrhujeme, aby sa režim upravil na strane prijímateľov takýchto plnení v § 53 zákona o DPH. Vzhľadom na existujúcu prax táto úprava neprinesie záporný efekt na príjmy štátneho rozpočtu, ale naopak, mohla by mať kladný vplyv z titulu neskoršieho odpočítavania DPH u niektorých platiteľov (odberateľov). 

 	Z 	N 	Návrh je nad rámec návrhu novely zákona. 	
SKDP 	K čl. I nový bod - § 53 ods. 1, druhá veta  
Navrhujeme doplniť slovo „najneskôr“ v druhej vete za slovom „vykoná“. 

Odôvodnenie: 
Ide o zrkadlovú úpravu k predchádzajúcej navrhovanej úprave § 25 ods. 3 prvá veta tak, aby odberateľ mal možnosť vzhľadom na zaužívanú prax vrátiť časť odpočítanej dane už v zdaňovacom období predchádzajúcom zdaňovaciemu obdobiu, v ktorom dostal doklad o oprave základu dane. 
 	Z 	N 	Návrh je nad rámec návrhu novely zákona. 	
SKDP 	K čl. I nový bod - § 53 ods. 2 druhá veta 
Navrhujeme doplniť slovo „najneskôr“ v prvej časti druhej vety pred čiarkou za slovom „vykoná“. 

Odôvodnenie: 
Ide o úpravu k predchádzajúcej navrhovanej úprave § 25 ods. 3 prvá veta tak, aby odberateľ mal právo vzhľadom na zaužívanú prax odpočítať daň už v zdaňovacom období predchádzajúcom zdaňovaciemu obdobiu, v ktorom dostal doklad o oprave základu dane, pokiaľ tento doklad má v lehote na podanie daňového priznania za toto obdobie. 
 	Z 	N 	Návrh je nad rámec návrhu novely zákona. 	
SKDP 	K čl. I nový bod - §78a ods. 1 
Navrhujeme vypustiť druhú vetu – povinnosť podania kontrolného výkazu v deň podania daňového priznania k DPH z dôvodu odstránenia tvrdosti zákona. Predmetné ustanovenie je v mnohých prípadoch nevykonateľné.  	Z 	N 	Návrh je nad rámec návrhu novely zákona. 	
SKDP 	K čl. I nový bod - §78a ods. 2 písm. c) 
Navrhujeme doplniť, aby sa opravné faktúry uvádzali v kontrolnom výkaze k DPH iba za podmienky, že nimi sa menia číselné údaje – základ dane, resp. daň a v prípade prijatých opravných faktúr uviesť podmienku „len v prípade, ak sa mení odpočítaná daň alebo ak sa dodatočne odpočíta daň“. Ide o situácie, kedy kupujúci neuvádzal pôvodnú faktúru – napr. banka, poisťovňa v KV DPH.  	Z 	N 	Návrh je nad rámec návrhu novely zákona. 	
SKDP 	K čl. I nový bod - §69 ods. 12 písm. f) až i) 
Navrhujeme vypustiť podmienku „ak základ dane vo faktúre za dodanie týchto tovarov je 5000 EUR a viac“. Dôvodom je neúmerne zaťažujúci mechanizmus stanovenia osoby povinnej platiť daň, pretrvávajúce nejasnosti pri interpretácii a rôzne postupy v aplikačnej praxi. Súčasné znenie zákona vytvára priestor pre zneužívacie konanie.  	Z 	N 	Návrh je nad rámec návrhu novely zákona. 	
PKS 	K § 13 ods. 1 písm. a) 
V § 13 ods. 1 písm. a) sa slová „ak je dodanie tovaru spojené s odoslaním alebo prepravou tovaru,“ nahrádzajú slovami „ak tovar odosiela alebo prepravuje dodávateľ, nadobúdateľ alebo tretia osoba,“. 
 	O 	N 	Návrh je nad rámec návrhu novely zákona. 	
PKS 	K § 13 ods. 1 písm. c) 
V § 13 ods. 1 písm. c) sa slová „ak je dodanie tovaru bez odoslania alebo prepravy,“ nahrádzajú slovami „ak sa tovar neodosiela ani neprepravuje,“. 
Táto pripomienka je zásadná. 
Odôvodnenie: 
Ustanovenie § 13 ods. 1 písm. a) zákona o DPH predstavuje transpozíciu čl. 32 smernice Rady 2006/112/ES z 28. novembra 2006 o spoločnom systéme dane z pridanej hodnoty (Ú.v. EÚ L 347, 11.12.2006) v platnom znení (ďalej len „smernica“) a ust. § 13 ods. 1 písm. c) zákona o DPH predstavuje transpozíciu čl. 31 smernice do právneho poriadku SR. 

Podľa čl. 31 smernice (Dodanie tovaru bez prepravy), ak sa tovar neodosiela ani neprepravuje, za miesto dodania sa považuje miesto, kde sa tovar nachádza v čase uskutočnenia dodania. Podľa čl. 32 smernice (Dodanie tovaru s prepravou), ak tovar odosiela alebo prepravuje dodávateľ, nadobúdateľ alebo tretia osoba, za miesto dodania sa považuje miesto, kde sa tovar nachádza v čase začatia odoslania alebo prepravy tovaru nadobúdateľovi. 

Súčasné znenie zákona o DPH v tejto časti nie je v súlade s európskou legislatívou, čo spôsobuje nejednoznačnosť a neistotu, z čoho plynú problémy v aplikačnej praxi. Z uvedeného dôvodu navrhujeme vyššie uvedené zmeny. 
 	Z 	N 	Návrh je nad rámec návrhu novely zákona. 	
PKS 	K § 43 ods. 5 písm. c) 
V § 43 odsek 5 písm. c) sa na konci čiarka nahrádza bodkočiarkou a dopĺňa text, ktorý znie: 
„; ak ide o tovar, ktorý je predmetom spotrebnej dane, správou o doručení tovaru vygenerovanou Kontrolným systémom pohybu tovaru podliehajúceho spotrebnej dani,“. 
Táto pripomienka je zásadná. 
Odôvodnenie: 
EMCS (Excise Movement and Control System) – Kontrolný systém pohybu tovaru podliehajúceho spotrebnej dani je elektronický systém na monitorovanie pohybu tovaru podliehajúceho spotrebnej dani medzi členskými štátmi v režime pozastavenia dane. Predmetný elektronický systém je stanovený právnym rámcom EÚ a to Rozhodnutím č. 1152/2003/ES Európskeho parlamentu a Rady zo 16. júna 2003 o informatizácii prepravy a kontroly výrobkov podliehajúcich spotrebnej dani, Smernica 92/12/EHS o všeobecnom systéme, držbe, preprave a kontrole tovaru podliehajúceho spotrebným daniam v znení neskorších predpisov, Smernica Rady 2008/118/ES zo 16. decembra 2008 o všeobecnom systéme spotrebných daní a o zrušení smernice 92/12/EHS a nariadenie Komisie (ES) č. 684/2009 z 24. júla 2009, ktorým sa implementuje smernica Rady 2008/118/ES, pokiaľ ide o elektronické postupy pri preprave tovaru podliehajúceho spotrebnej dani v režime pozastavenia dane. 

Navrhovaným doplnením by sa rapídne znížila administratívna záťaž podnikateľských subjektov pri preukazovaní oslobodenia od dane pri dodaní tovaru do iného členského štátu. A na účely daňovej kontroly by sa pre správcu dane veľkou mierou zjednodušil a zrýchlil výkon kontroly, nakoľko by odpadlo zdĺhavé dokazovanie pri preukazovaní dodania tovaru a predložené dôkazy si môžu priamo v čase overiť v rámci finančnej správy. 

EMCS monitoruje prepravy v reálnom čase a bezpečná výmena dát sa realizuje medzi zúčastnenými stranami (podnikateľskými subjektmi a správcami dane jednotlivého členského štátu). Ako odosielateľ tak i príjemca musia byť registrovaný v databáze Systému na výmenu údajov pre spotrebné dane (System of Exchange of Exice Data - SEED). 
 	Z 	N 	Návrh je nad rámec návrhu novely zákona. 	
PKS 	K § 47 ods. 3 
V § 47 navrhujeme odsek 3 nahradiť novým odsekom 3, ktorý znie: 
„(3) Odoslanie alebo prepravenie tovaru do miesta určenia na území tretieho štátu podľa odsekov 1 a 2 je platiteľ povinný preukázať colným vyhlásením, v ktorom je colným orgánom potvrdený výstup z územia Európskej únie, alebo Potvrdením o výstupe tovaru vygenerovaným informačným systémom ECS (Export Control System) a dokladom o odoslaní alebo preprave tovaru; platiteľ musí mať colné vyhlásenie, v ktorom je potvrdený výstup tovaru z územia Európskej únie, alebo Potvrdenie o výstupe tovaru vygenerovaným informačným systémom ECS (Export Control System) najneskôr do konca šiesteho kalendárneho mesiaca nasledujúceho po skončení zdaňovacieho obdobia, v ktorom uplatnil oslobodenie od dane.“. 
Táto pripomienka je zásadná. 
Odôvodnenie: 
ECS (Export Control System) – umožňuje elektronickú výmenu informácií o vývoze tovaru za účelom automatizácie vývozných formalít, zvýšenia efektivity kontrol proti podvodom, zrýchlenia pohybu tovaru a zvýšenia bezpečnosti v medzinárodnom obchode. Používateľské rozhranie ECS je súčasťou aplikačného programového vybavenia Integrovaná správa taríf deklaračný systém, používaný finančnou správou. Právny rámec je stanovený čl. 222 nariadenia Komisie (EHS) č. 2454/93, ktorým sa vykonáva nariadenie Rady (EHS) č. 2913/92, ktorým sa ustanovuje Colný kódex Spoločenstva. Doplnením § 47 odseku 3 by sa rapídne znížila administratívna záťaž podnikateľských subjektov pri preukazovaní oslobodenia od dane pri vývoze tovaru do tretích krajín. A na účely daňovej kontroly by sa pre úradníkov daňových úradov veľkou mierou zjednodušil a zrýchlil výkon kontroly, nakoľko by odpadlo zdĺhavé dokazovanie pri preukazovaní dodania tovaru do tretích krajín a predložené dôkazy si môžu priamo v čase overiť v rámci finančnej správy. 
 	Z 	N 	Návrh je nad rámec návrhu novely zákona.